
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број: 86/2023
Датум: 14.12.2023. године
ЦРНА ТРАВА

З  А  П  И  С  Н  И  К
СА 28. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 14.12.2023. ГОДИНЕ

Седница је почела у 8:00 часова у сали дома културе у Црној Трави.
Седницу је отворио председник Изборне комисије општине Црна Трава, Бојан Цекић који је констатовао да су на седници Изборне комисије присутни: Предраг Цветковић, члан Изборне комсије у сталном саставу, Магдалена Илић, заменик члана у сталном саставу, Игор Дојчиновић, члан Изборне комисије у сталном саставу, Ана Војиновић, заменик члана Изборне комисије у сталном саставу, Зоран Николић, члан Изборне комисије у сталном саставу, Душица Петровић, члан Изборне комисије у сталном саставу, Светлана Костадиновић, члан Изборне комисије, Лела Стефановић, члан Изборне комисије у проширеном саставу, Биљана Бабић, заменик члана у проширеном саставу, Верољуб Славковић, члан у проширеном саставу, Ивана Павловић, заменик члана Изборне комисије у проширеном саставу, Аца Стојановић, члан у проширеном саставу и Александар Николић, секретар Изборне комисије.
Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Пре почетка седнице, председавајући је на усвајање ставио записник са претходне (27.) седнице. Записник је једногласно усвојен.

Затим је Председавајући предложио следећи,
                     
Д Н Е В Н И   Р Е Д:

1. Разматрање и доношење одлуке о трошковима превоза изборног материјала и трошковима организације гласања ван бирачког места

2. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.


ПРВА ТАЧКА

Ову тачку дневног реда образложио је Александар Николић који је навео да је тачком 2. став 2. Одлуке РИК-а о накнадама, материјалним и другим трошковима за спровођење избора за народне посланике, расписаним за 17. децембар 2023. године одређено да накнада за набавку канцеларијског материјала и горива за превоз изборног материјала износи 6.000,00 динара по бирачком месту. С обзиром да општина Црна Трава има 12 бирачких места, расположива висина средстава за описане намене износи 72.000,00 динара. Истом одлуком у тачки 2. став 2. прописано да је да ће Републичка изборна комисија средства за накнаду трошкова за набавку канцеларијског материјала и горива пренети на наменске подрачуне општинских управа по достављеним копијама рачуна за набавку канцеларијског материјала, односно по решењу локалне изборне комисије о трошковима превоза изборног материјала, које треба да садржи износ накнаде за свако појединачно бирачко место  и укупан износ свих појединачних накнада за превоз изборног материјала. Набавка канцеларијског материјала извршиће се из средстава буџета општине Црна Трава, с обзиром да се одржавају и локални избори, тако да је свих 72.000,00 динара, расположиво за покриће трошкова горива. Износ средстава који премашује средства која обезбеђује Републичка изборна комисија обезбедиће се из буџета општине Црна Трава, с обзиром на велику удаљеност бирачких места од административног центра општине, где се врши примопредаја изборног материјала, као велику разуђеност територије општине, због које организација гласања ван бирачког места захтева ангажовање возила и превоз повереника бирачких одбора до бирача која су удаљена и по десетак километара од бирачког места. У циљу благовременог обавештавања председника и заменика председника бирачких одбора колики износ средстава им је на располагању за покриће трошкова доласка по изборни материјал пре гласања, довожење изборног материјала после гласања, као и за потребе организације гласања ван бирачког места тамо где је због удаљености гласача потребно користити превозно средство, овом одлуком се на општи начин дефинише висина средстава за описане намене. Приликом израе предлога ове одлуке пошло се од удаљености бирачких места од седишта Изборне комисије општине Црна Трава, као и од величине територије које поједина бирачка места обухватају (када је у питању гласање ван бирачког места). На основу ове одлуке након одржавања избора биће донето посебно решење којим ће се конкретизовати којим лицима и у ком износу припада накнада, а у зависности од тога ко је долазио по изборни материјал пре избора, ко је изборни материјал донео после избора и да ли је и ко вршио превоз повереника бирачких одбора у циљу гласања ван бирачког места.


Након уводног излагања председавајући је отворио расправу.
	Пошто у расправи нико није учествовао, иста је затворена и прешло се на гласање.

	По извршеном гласању константовано је да је 12 (дванаест) чланова/заменика чланова гласало ЗА, против није било, уздржаних није било, тако да је Изборна комисија општине Црна Трава, једногласно донелa:

· Одлуку о трошковима превоза изборног материјала и трошковима организације гласања ван бирачког места
ДРУГА ТАЧКА

У оквиру ове тачке дневног реда Александар Николић је укратко најавио наредне активности изборне комисије, а пре свега да од данашњег дана почиње да тече рок у коме се бирачи могу јавити изборној комисији ради евидентирања да желе да гласају ван бирачког места, због неког од законских основа: тешке болести, старости или инвалидитета. Пријава се у четвртак, петак и суботу врши изборној комисији, а на дан гласања се може вршити и комисији и бирачком одбору, а рок је до 11 часова. У том слислу биће на сајту РИК-а и општине Црна Трава објављена информација да се пријаве могу упутити на телефоне председника и секретара изборне комисије.
Што се тиче дана гласања чланови су обавештени да могу у току целог дана бити присутни у седиште комисије и пратити изборни дан, али да главне активности настају након затварања бирачких места, када треба преузети изборни материјал и извршити контролу изборног материјала. О свим даљим корацима договор ће се вршити преко вибер групе.

-------------------------

Седница је завршена у 8:20 часова.
	Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                      	  	  ПРЕДСЕДНИК
  	Александар Николић			 	        	     Бојан Цекић

